ONE LIFE SHOW 
(tragicomedie într-un act) 


Personaje: 


Un homeless (H) 
Un regizor (R) 


În scenă intră (din culise sau din sală) H, îmbrăcat cu haine cam strîmte, cam scurte, 
parcă intrate la apă. H pare picat din lună, priveşte derutat în jur şi mai ales în sală şi spre 
reflectoare, care-l deranjează vădit, clipeşte, face ochii mici, îşi duce mîna la ochi etc. 
Trece o vreme aşa, fără să scoată o vorbă, parcă vrînd să-şi adune curajul. 


H: (Brusc, adresîndu-se cuiva din culise sau din sală) Nu! Nu pot! 

H iese din scenă. Din culise sau din sală se aude vocea lui R. 

R: Treci înapoi! 

H: (Din culise sau din sală) Nu! Nu pot, şi pace! 

H intră în scenă împins/adus de R. 

R: Hai, nu te mai codi atîta! 

H: N-auzi că nu pot?! 

R: Doar ne-am înţeles, ce Dumnezeu! 

H: Nu pot, domn”e! 

R: Şi-acum spui?! Păi acuma?! 

H: Vă dau totu'-napoi, banii, ţoalele...! 

Realizînd că vorbeşte în faţa spectatorilor, H dă să iasă din scenă. 

R: (Nu-l lasă să iasă) Nu vreau banii şi ţoalele! Doar ne-am înţeles! O oră! 

H: Nu! 

R: O juma” de oră! O juma” de oră şi gata! Nu trebuie decît... 

H: (Întrerupîndu-l) Se uită lumea la noi! 

R: Asta era şi ideea! Adică la tine! Să se uite la tine! 

H: Nu, nu-i asta! Am tăiat-o de-aici! Gata! (lese) 

R: (Către culise sau către fundul sălii) Nu-l lăsaţi, vă rog, să iasă! Are pe el hainele mele 
şi în buzunare — banii mei! Opriţi-l, vă rog! 

R iese după H, cei doi vorbesc ceva nedesluşit, se ceartă, apoi R reintră în scenă. 

R: (Vorbeşte relativ agitat) Doamnelor, domnişoarelor şi domnilor, trebuie să-mi cer 
scuze pentru acest incident. Sper să nu vă supăraţi, vă rog să nu vă supăraţi, se rezolvă, în 
două minute începem... (Către culise/sală) Hai, domnule, odată! (Către spectatori, cu ton 
schimbat, resemnat) Ce să mai... nu ştiu ce rost mai are... (Se aşează pe un scaun/un 
obiect de pe scenă) N-are nici un rost... O să primiţi banii înapoi. Banii pe bilete. Pe 
consumaţie nu, vă daţi seama... (Către culise/fundul sălii) Vine ăla odată sau nu?! (Iese, 
se-ntoarce după cîteva secunde) Asta e... Vă rog să acceptaţi încă o dată scuzele mele... 
One life show nu se mai ţine. (După o pauză) Poate c-ar trebui să vă dau totuşi o 


explicaţie. Aşa ar fi corect, nu? Numele meu e... Mă rog, nu contează. Adevăru” e că 
după asemenea eşec, n-ar trebui să vi-l spun... (Îl pufneşte rîsul) Ce tîmpit sînt... Numele 
meu deja îl ştiţi de pe afiş, nu? Sau dacă nu l-aţi luat în seamă pînă acum, după o fază ca 
asta sigur o să-l căutaţi. Sper să-l uitaţi cît mai repede. (Ride) Mi-e teamă că acum, după 
situaţia asta jenantă, o să vreţi să-l reţineţi. (Oftează) Mi-am făcut-o cu mîna mea... (În 
timp ce vorbeşte, H apare în marginea scenei, privindu-l atent) Uitaţi care-i treaba... Sînt 
regizor. Şi dramaturg, dar asta-i mai puţin important. De ani de zile fac spectacole, în 
teatru şi în cluburi ca ăsta. De ani de zile montez — şi uneori şi scriu — piese, şi 
întotdeauna am încercat să fiu cît mai autentic. Dar oricît de realist aş fi-ncercat să fiu, 
niciodată n-am fost mulţumit. Degeaba! Dacă iei un actor şi-l urci pe scenă, face teatru! 
Oricît de natural ar părea că se poartă, tot joacă teatru. Un regizor a făcut un experiment: 
le-a acoperit actorilor feţele — şi au interpretat mult mai firesc. Dar, sînt sigur, nici atunci 
n-au putut fi ei înşişi. Şi asta dintr-un motiv simplu: nu se interpretează pe ei înşişi, deci 
n-au cum fi ei înşişi. O distanţă, totuşi, rămîne, între pielea lui şi pielea personajului. Un 
actor pe scenă e un om cu două piei. Ca să nu vă mai plictisesc: exasperat, am ajuns la 
concluzia că pe scenă un actor nu poate fi autentic. Între noi fie vorba, cred că nici în 
viaţa „reală” nu poate fi autentic. Păi uitaţi-vă la un actor într-un restaurant: se joacă pe 
sine cu o plăcere care-i cu atît mai mare cu cît vrea să pară mai natural...! Mă rog... Şi 
atunci mi-a venit să dau totu” dracului şi să-mi schimb meseria. Eh... Uşor de zis, mai 
greu de făcut... Şi cum stăteam eu aşa pe gînduri, mi-a venit o idee! (Se aprinde) O idee 
genială! (Se dezumflă) Sau cel puţin aşa am crezut atunci... Mi-am zis: trebuie să renunţ 
la actori. Şi să caut oameni cărora nu le pasă că-s pe scenă, că au un reflector în ochi, un 
reportofon sub nas sau o cameră de filmat în faţă. Pe care-i doare-n cur... fund de 
spectatori şi care să-şi dezgolească tot sufletul în faţa lor. Să facă un număr de strip-tease 
fără jenă şi fără să-şi dea hainele jos. Asta era! Zis şi făcut: am pus pe hîrtie proiectul, am 
contactat patroni de cluburi, le-am expus ideea — cîţiva tot s-au găsit să meargă pe mîna 
mea. A urmat partea uşoară: să găsesc în fiecare oraş în care ajung cu spectacolul un om 
suficient de disperat şi de nepăsător ca să accepte să intre în joc. Şi iată-mă-s aici, în faţa 
dumneavoastră: l-am cules din şanţ pe ăsta... (Arată spre culise/fundul sălii, îl vede pe H) 
A, aici erai?! (Din nou spre public) Îl cheamă... a, da, ne-am înţeles să nu-i spun numele... 
Oricum n-are nimic, în afară de hainele de pe el. L-am îmbrăcat cu nişte second-hand-uri, 
ce vreţi, bugetul e mic — şi i-am dat un avans, cîţiva zeci de lei, promiţindu-i că după 
spectacol vede şi restu”, aşa, la vreo sută cincizeci... Ce, nu vi se pare cinstit? Ce, în şanţ 
lua mai mult? Şi l-am şi-nţolit! Nu trebuia decît să vorbească despre el timp de-o oră. 
Orice-ar fi vrut, oricum ar fi vrut. (Spre H) Ce, n-a fost aşa înţelegerea? (Spre sală) Şi- 
acuma, uite... Stă şi m-ascultă el pe mine! (Spre H) Nu-i nimic, țin eu banii! Şi-mi laşi 
hainele alea, că nu le meriţi! 

H: Dacă mi le dai pe-ale mele-napoi! 

R are un moment de ezitare. 

R: Le-am aruncat, că erau jegoase şi puţeau. 

H: Şi-atunci? Vreau ţoalele mele! 

R: De unde să ţi le dau?! Sînt la tomberon. 

H: Vreau ţoalele mele! 

R: Bine, bine, ţine-le pe-alea de pe tine, şi-aşa-s de la second-hand. Intră la capitolul 
pierderi. Da” banii ăia mi-i dai înapoi! Şi dup-aia te duci unde vrei! M-ai făcut de rîs în 
faţa oamenilor! (H dă să plece) Unde pleci?! Unde pleci? A, adineauri cînd eu încercam 


să dreg busuiocul, te holbai la mine, în colţişoru” tău, şi-acuma pleci?! Nu pleci pînă nu- 
mi dai banii! 

H: Nu-ţi dau nimic! Nu mi-ai dat nimic! 

R: Ce face?! Mai şi minţi! Te-am înţolit, ţi-am dat bani... 

H: (Întrerupîndu-l) Ăia-s bani? 

R: A, deci recunoşti că ţi-am dat bani! 

H: Ăia nu-s bani! Sînt un căcat de mărunţiş! 

R: Ia uite ce gură are! Vorbeşti de parc-ai fi un căcat de miliardar! Şi vezi că vorbeşti 
urât! Ce te-am rugat? Ce te-am rugat, hă? 

H: Să vorbesc cît mai curat. Să nu înjur, să nu folosesc cuvinte ca căcat, pulă, coaie, 
pizdă, de-astea... 

R: A, deci recunoşti! 

H: Da, ca să le-arăt ăstora din sală, de se ghiolbesc la noi, c-ai minţit. 

R: Am minţit? De unde-ai scos-o?! 

H: Te-am auzit. Le-ai zis (Arată spre sală) „orice-ar fi vrut, oricum ar fi vrut”. Aşa le-ai 
zis că mi-ai zis să zic. Şi-acuma, adineauri adică, mai înainte, ai zis: „ce te-am rugat? Ce 
te-am rugat?”, adic-ai zis tocmai de ce-ai zis mai înainte, azi dimineaţă adică, adic-ai zis 
să nu zic cuvinte gen pizdă, căcat, coaie... 

R: (Întrerupîndu-l) Ce faci?! 

H: Le demonstrez (Arată spre sală) c-ai minţit. Le-ai zis... 

R: (Întrerupîndu-l, exasperat) Să nu-ncepi iar! Ştiu ce-am zis! Eu am minţit, da” tu nu te 
ţii de cuvînt! Nu vorbeşti despre tine, în schimb spui cuvintele alea! 

H: Spun ce cuvinte vreau! 

R: Te-am plătit să spui ce vrei tu, şi uite, ne ţigănim în faţa spectatorilor! (Spre sală) 
Domnilor şi doamnelor, vă rog să acceptaţi scuzele mele. Şi domnişoarelor. Spectacolul 
s-a încheiat înainte de-a-ncepe. (Dă să iasă) 

H: (Sec, de parcă n-ar fi replica lui) Spectacolul trebuie să continue. 

R: Ce-ai zis?! 

H: Show must go one. 

R: Uită-te la mine şi spune-mi că n-ai zis nimic. 

H: (Uitîndu-se la el, cu capul între umeri) N-am zis nimic. 

R: (Furios) Nu, că asta-i culmea! Acum îmi dai cu tifla! Lumea o să creadă că totul e 
aranjat, că sîntem nişte farsori! Că sîntem doi actori care-şi interpretează rolurile. 

H: Nu eu am... fost cu ideea. 

R: Ce? 

H: Patronu”, de-aici din spate, a spus: „spectacolul trebuie să continue”. Şi eu am repetat- 
o. 

R: Stai puțin... Patronv’ a zis că...? Şi varianta-n engleză tot patronu’? 

H: Nu. Eu. 

R: (Siderat) Tu?! Şi cum să continue? Ce să continue? Dacă vrei să continue, fă-ţi treaba 
pentru care-ai fost plătit! 

H: Ce simplu e pentru tine! Dai banu”, întorci cheiţa şi gata, încep să funcționez! Pontez 
fişa şi gata, motoraşu” porneşte! Crezi că dacă mi-ai dat ţoalele astea, care mă strîng ca 
dracu”, şi cîţiva lei, îmi descarc sufletu” aşa, pe tavă...?! 

R: Atunci de ce-ai acceptat tîrgul? Trebuia să zici, şi căutam pe altcineva. Adică promiţi, 
batem palma, mai dau şi-un avans şi tu... mă faci de rîs în faţa oamenilor ăstora... 


H: Te fac de rîs? A, da, e vorba de tine, regizoru” lu’ peşte! E vorba de ergo-ul tău, nu? 
R: Nu. E vorba de un tîrg. Şi vezi că-i ego-ul, nu ergo-ul. Un tîrg pe care l-ai acceptat și- 
apoi m-ai lăsat cu fundu-n baltă. Aşa ceva nu se face. Nu între oameni de onoare. 

H: Unde scrie că-s om de onoare? Ți-am zis eu că-s om de onoare? M-ai întrebat dacă-s 
un om de onoare? Nu m-ai întrebat. 

R: Păi... am presupus... 

H: Aşa presupui tu despre toţi? Că-s oameni de onoare? (Arătînd spre spectatori) Crezi că 
toţi cei de-aici sînt oameni de onoare? 

R: Aşa, jigneşte-i! Dumnezeule mare! După ce că nu-ţi ţii show-ul, îi mai şi jigneşti! 

H: Show-ul? Care show? 

R: Păi, ştii tu! Viaţa ta: One life show! 

H: Viaţa mea nu e un show! 


R: Nu ştiu dacă e sau nu, da” dac-ai acceptat să urci pe scena asta şi să vorbeşti despre 
tine, atunci ai acceptat să faci un show. 

H: Şi moda asta cu titlurile englezeşti...? 

R: Ce modă? Nici o modă. Nu schimba macazu”. Vorbeam despre ce trebuia să faci tu, nu 
despre modă, despre titluri... 

H: Păi da, titluri de-astea, de snobi, pentru mucoşi care stau prin baruri ca ăsta, pentru de- 
ăştia, cum le zice... ăăă... pentru intelectuali şi pentru profesoraşi cu burțile ghiorăind... 
R: Auzi, nu te-am adus aici să faci critică de teatru! 

H: A, înc-o interzicere: să nu critic teatrul. Mai înainte, să nu înjur, acum — să nu mă iau 
de meseria ta. Păi nu ziceai să spun ce vreau? 

R: Ba da, ba da, ai dreptate. (Scurtă pauză) Ai dreptate, nu zic... Nu mai zic nimic. Te las 
să le spui (Arată spre sală) ce vrei... 

H: Stai, stai! Nu ştiu ce să le zic. 

R: Ce-ţi trece prin minte. 

H: Ce-mi trece prin minte...? (Scurtă pauză) Şi dacă-i plictisesc? 

R: Dacă eşti tu însuţi, n-o să-i plictiseşti. 

H: Da, numai că eu... ştii, mi-era foame şi frig şi de-aia am zis că s-o fac, îmi îngheţase şi 
pu... sufletu'-n mine, nopţile-s friguroase chiar şi vara, numa” pe caniculă e mai bine 
noaptea... Da” ce să zic, că eu nu prea am ce să zic... 

R: Întreabă-i (Arată spre sală), vezi ce-i interesează... Sau, ce să zic... Varsă-ţi oful, 
povesteşte cum ai ajuns aşa, să stai în stradă, sau ce-ţi doreşti, nu ştiu. 

H: Orice? Păi nu cred că-i interesează, ce să zic, prostiile pe care le-am făcut. 

R: Zici ce vrei. Şi cînd termini, îţi dau şi restu” de bani. 

R iese, vorbind, din scenă. H se uită o vreme derutat în faţă, spre sală, apoi spre culise. 
Încearcă să-şi găsească locul. 

H: (Către culise, după R) Şi cum să stau? Unde să...? 

Se foieşte, încearcă diferite posturi, priveşte derutat spre public etc. După o pauză, începe 
să vorbească. Ceea ce spune va fi fragmentat de pauze mai lungi sau mai scurte şi de 
mişcarea pe scenă sau chiar prin sală. 

H: (Spre public) Reflectoru” ăsta care-mi bate-n ochi tot e bun la ceva: nu mă lasă să vă 
văd feţele. Sincer, nu ştiu ce să vă povestesc. Nu ştiu ce v-ar interesa. Nu cred că v-ar 
interesa chestia asta... viaţa mea... Poate unii dintre voi aţi trecut pe lîngă mine pe stradă 
şi nici nu m-aţi văzut. Nu, nu vreau să vă iau la pu... să vă fac de-alea, cum le zice, 


reproşuri... Cre” că şi eu aş fi făcut la el. Adică nu v-aş fi văzut. Adic-aşa făceam şi eu... 
înainte. Că n-am fost de la-nceput boschetar. Am avut casă şi soţie şi copil. Da” mi s-a 
urît cu binele... Sau nu-ş” ce-am avut. Nu ne-am mai înţeles, am divorţat. Casa i-am lăsat- 
o ei. Da” cu chiriile astea... Plus c-am dat faliment. Da”, aveam o mică afacere, o 
făbricuţă de mobilă. N-a mers. În plus, asociatu” meu m-a ţepuit. M-a lăsat în căcat... în... 
ce să mai... N-are rost să intru-n detalii... Nu ştiu cum s-a făcut c-am ajuns pe drumuri. 
Depăşisem 35 de ani, aşa că nu mai mă angaja nimeni. Adică m-angaja, da” c-un salariu 
de nu-mi ajungea nici pe chirie. Păi cum să trăieşti aşa?! Dac-ai bani, poți să faci ce vrei. 
Poţi să divorţezi de şapte ori, că nu rămii pe drumuri. Da” cîn” ai o singură casă, nici aia 
casă, ci două camere cît nişte cutii de chibrite... (Pauză mai lungă) Poa’ vă-ntrebaţi cum 
de ajungi aşa, în stradă, chiar şi dup-un faliment. Eu m-aş întreba... Acum cel puţin, după 
ce-am păţit-o... Înainte nu m-aş fi-ntrebat. Aş fi trecut pe lîngă mine ca pe lîng-un 
tomberon. Ținîndu-mi respirația, că pute... Baia de azi mi-a prins bine... °S cam strîmte 
hainele, da? măcar-s curate. Eram deprimat. În perioada aia, cu divorțu”, cu casa, cu alea 
alea.... Făcut cu nervii, ce mai! Nu ştiţi ce-nseamnă asta... Dac-aveţi o migrenă, ziceţi că-i 
deprimare. O pulă! (Către culise) Da, ştiu! N-o să mai... Deşi îmi bag... mă rog, chestia! 
(Pauză, apoi din nou către public) Chestia e că-i pierzi chefu’ de viaţă. Nu mai vezi 
sensu”. Îţi vine aşa, s-o dai dracu” de viaţă, să te futi în ea de... (Repede, ca şi cînd ar vrea 
să-şi „acopere” scăparea de vocabular) Nu pot să spun că de cînd trăiesc aşa, în stradă, 
mă simt mai fericit. Da” e şi ceva bun în... Viaţa mea era foarte complicată înainte: rate, 
facturi, hîrţoage, şefi, toate alea... Acum e foarte simplă. Toate îmi intră într-un rucsac. 
Sunt liber şi nimeni nu mă fute la cap. (Repede) Ăăă... În afară de regizoru” ăsta... Am 
dormit în scări de bloc, în beciuri, pe bănci, în vagoane dezafectate, sub poduri, pe 
cartoane, prin adăposturi de noapte... (Către sală) Adevărul e că nu vă interesează. După 
ce-o să ieşiţi de-aici o să vă vedeţi de ale voastre şi nici în cur n-o să vă doară. Aşa eram 
şi eu. Că, în fond, dacă nu simţi pe pielea ta... 

R intră în scenă. H îl priveşte cu aerul unui copil prins c-a făcut o boacănă. R nu zice 
NIMIC, se aşează undeva pe scenă. 

H: (Privindu-l contrariat pe R, apoi spre sală — şi invers) Nu mai îmi venea nici să mă piş. 
M-aş fi sinucis, da” n-aveam coa... (Privindu-l, cu musca pe căciulă, pe R) ...curaju”. ŞI- 
am ajuns să stau pe bănci, prin parcuri, prin gară, prin scări de bloc... Cîte unu” îmi dă 
vreo ţoală veche, vreun fruct, un sandviş. Nu-mi mai pasă. La-nceput, da, mi-a păsat, da” 
dup-aia... mă durea-n... şpiţ. Am un rucsac... adică v-am zis... şi hainele de pe mine. Am 
început să mă simt bine. Cam făceam frigu”... şi foamea... Da” mă simţeam aşa, liber. Îmi 
erea indiferent. N-aveam treabă, obligaţii, facturi de plătit, program de lucru, n-aveam 
nimic. Adică n-am. Adică şi-asta v-am zis... ŞI... cam asta e... (Pauză) Ce v-am zis c-o să 
vă plictisesc? Trebuia să pun pariu, mai scoteam ceva parale. (Pauză) Păi... cam asta e... 
(Se ridică, dă să plece) 

R: Gata? Asta-i viaţa ta? 

H ridică din umeri. 

R: Chiar că-i de rahat. 

H: (Oprindu-se) De ce mă jigneşti? 

R: Ce, dacă eşti în şanţ, n-ai voie să fii jignit? Ar trebui să-mi fie milă, nu? Să mă port cu 
mănuşi... Da” te-am îmbrăcat şi te-am plătit. N-am zis nimic de faptul că mă voi purta cu 
mănuși. 

H: Mai du-te şi-n pizda mă-tii! 


R: În sfârşit! În sfîrşit! Eşti în elementul tău acum? Te simţi bine, în sfîrşit, bine? 

H: Ce vrei, omule?! Ce vrei de la mine?! 

R: Nimic. Nu mai vreau nimic. Cel puţin nu acuma, după ce m-ai trimis la origini. 

H: Deci pot să plec. 

R: Da” pleac-odată...! 

H dă să iasă, dar ezită. 

H: Chiar o să plec, să ştii. 

R: Ce mai aştepţi? Un şut în cur? 

H: (Întorcându-se) Ce mai vrei, domn’e?! 

R: Nimic, ţi-am zis. 

H: Nu, nu, spune-mi ce pula mea vrei! Am ieşit, mi-am făcut număru?, ce mai e? Aştept 
să-mi dai restu” mălaiului. 

R: Pentru spectacolul jenant al vieţii tale, mai vrei şi bani? 

H: A, nu mi-i dai, nu? (Spre public) Aţi văzut, aţi văzut? Sînteţi martori! (Spre R) Ştiam 
eu! 

R: (Scoate bani din buzunar, îi întinde lui H) la-i. 

H: Cum adică „jenant”? Să ştii că şi io-s om, ca şi tine. (Îi ia banii din mînă) Ce, viaţa ta- 
i mai bună decît a mea pen” că nu stai pe stradă? Aşa crezi, căcat cu ochi ce eşti?! 

R: Nu ştiu viaţa mea cum e, da” ştiu c-a ta... (Semn de lehamite) 

H: Te repeţi, în pula mea! 

R: Păi nu vezi că le-ai oferit (Arată spre public) un clişeu? Asta-i life-ul tău, un clişeu?! 
H: Clişeu?! Ce clişeu?! Tot ce-am povestit e-adevărat! Am simţit pe pielea mea! Totu”! 
R: Nu se vede. Tu crezi că povestea e totul? Aşa crezi? 

H: Păi viaţa mea-i un film de aventuri pe lîngă scurtmetrajul tău plictisitor. 

R: Nu despre viaţa mea e vorb-aici. 

H: Păi da, nu tu te dai în spectacol! 

R: Că tu te dai! Freci menta, atîta! 

H: Şi ce, tu eşti mai breaz?! Tu ce fel de regizor eşti? Tu-ţi meriți mălaiu”? Că trebe să iei 
şi tu ceva, nu? N-o să-mi spui c-o faci de amoru” artei! Ce-ai făcut pentru show-ul ăsta? 
Hă? 

R: Am venit cu ideea, am căutat bani, am căutat amăriţi ca tine, să-i lansez în show-biz... 
H: Mamă, mamă, ce de-ai făcut! Îţi zic io ce-ai făcut: mi-ai dat un brînci pe scenă. Atît. 
Aşa sînt şi eu regizor! 

R: Fiecare cu treaba lui. 

H: Da, numa” că tu cu treaba mică, io cu treaba mare. 

R: Te puteai tu abţine?! Te puteai abtine?! 

H: Nu, că-mi cauzează! 

R: Auzi, decît să faci glume de doi bani, mai bine pleci. 

H: Ai zis să fac show. 

R: Ăsta-i show? Şi-apoi, am zis să-ţi povesteşti viaţa, să faci un număr de strip-tease... 
H: (Întrerupîndu-l) Ce să fac?!! 

R: Nu la propriu, omule! (Curios) Da’ chiar, ai fi-n stare? Şi-aşa te strîng ţoalele. 

H: (Siderat) Să fac... la propriu?! (R aprobă din cap) Să mă dezbrac de haine?! Aşa, în 
faţa... lor?! (Arată spre public) 

R: Da”-ţi place să te uiţi, nu? 

H: Bine, da” nu-s femeie! 


R: Asta-i scuza tututor bărbaţilor. Te-ai dezbrăca sau nu? 

H: Cum să mă dezbrac?! Eşti diliu sau ce? Ai ce ai cu ţoalele astea! 

R: Păi femeile se dezbracă. Se dezgolesc în faţa unei săli ca asta. Mă rog, nu chiar... cred 
c-ar fi numai bărbaţi... 

H: Ce Dumnezeu, n-ai ce face?! leşi de-aicea şi lasă-mă, că mă descurc mai bine decît 
tine! Chiar, ce pula mea nu ieşi?! Ce cauţi aici? Nu eşti actor! 

R: Nici tu! 

H: Nu schimba subiectu”! Ce cauţi aici? Dacă vrei să mă opreşti să plec, atunci stai în 
spate şi împinge-mă încoace! 

R: Auzi? Ce mă tot... (După o ezitare, izbucneşte) fuţi la cap?! Treaba mea. Dacă tot ţi-ai 
bătut joc de spectacolu” ăsta... 

H: ...de show, vrei să zici... 

R: ...atunci de ce să nu-mi bag şi eu... picioarele-n el? (Către public) Oricum, v-am 
promis, vă dau banii-napoi. Aşa că pe banii mei... pot să fac ce vreau. Şi dup-aia mă-ntore 
la spectacolele mele obişnuite. Alea cu text, cu regie, cu actori... 

H: Nu trebuie să dai nici un ban înapoi. 

: Ce vorbeşti? Asta-nseamnă că eu ies şi tu faci număru” ăla de stript-tease. 

: Iar începi?! lo nu mă dezbrac nici mort! 

: Mort te dezbracă alţii, n-avea tu grijă. 

: Eşti pervers sau ce mă-sa?! Cum să mă dezbrac?! 

: Pe muzică, încet şi pînă la piele. 

: Eu cre” c-ai băut gaz! 

: De-asta te-am angajat: să faci un număr de strip-tease. Să-ţi dezgoleşti sufletu”. 

: Sufletu”, pula mea! Ştiam că numa” Ucigă-l Toaca îţi vrea sufletu”. Ce, toţi cei de-aici 
(Arată spre public) îmi vor sufletu”? 

R: Spectatorii nu ştiu ce vor. În schimb, eu vreau să te văd de-adevă. 

H: De-adevă pula mea! 

R: E mai uşor să te dezbraci de haine decît de toate clişeele alea penibile? Ce zici? 

H: Io ţoalele nu mi le scot! 

R: Da? nici sufletu... 

H: Sufletu”, sufletu”! Mă tot piesezi cu sufletu”! Le-am spus (Arată spre public) ce-am 
păţit, ce mai vor? Ce mai vrei? 

R: Vreau să fii sincer. Să vorbeşti despre ce te-a afectat mai tare, despre momentele 
ridicole, despre ce-i important pentru tine... Despre fantasmele tale... Despre greşelile 
tale... Nu vreau suprafaţa, vreau ce-i mai intim, mai neplăcut, mai dureros pentru tine. Nu 
bullshituri de-alea lacrimogene şi răsuflate. 

H: Tu nu-mi vrei ţoalele, tu-mi vrei ficaţii! 

R: Zi, poţi să fu sincer? Uite, să-mi răspunzi la nişte întrebări. 

H: Păi ce-i asta, interviu? Interogatoriu? Ce, crezi că singur nu mă descurc? 

R: Păi te-am lăsat singur mai înainte şi n-ai făcut nici o scofală. Sau n-ai curaju” să le- 
arăţi celor de-aici că nu eşti un clişeu? 

H: Ştiu ce faci! Ştiu ce faci! Mă... ştii tu... 

R: Te...? 

H: Faci pe păpuşaru’ cu mine. Mă... manu... mane... 

R: A, te manipulez! 

H: Întotdeauna cuvîntu” ăsta mi s-a părut porcos. 


TJT TETPTW 


R: Nu e porcos. 

H: E un cuvînt porcos care se-ascunde-ntr-unul bengos. E ca un intelectual care zice că 
nu-l interesează sexu’, da” face laba. 

: Poţi sau nu s-o faci? 

: (ngălbenindu-se) Laba, aici?! 

: Să răspunzi la nişte-ntrebări de-adevă. 

: (Răsuflînd uşurat) A, eu credeam că... Numa” dacă răspunzi şi tu la ale mele. 

: Nu eu sînt actoru' aici. 

: Atunci ce cauţi pe scenă? 

: (Enervat) Fiindcă m-a obligat patronu’! 

: Ce?! 

R: Ce, ce! A zis că i-a plăcut cum ne-am certat la-nceput şi că nu dă nici un ban înapoi 
spectatorilor. 

H: Păi ai zis că-i dai tu-napoi. 

R: Eu?! De unde? Ce, crezi că-s plini de bani? 

H: Da’ ce, eşti boschetar? 

R: Tu crezi că dacă ai o casă, n-ai griji? Ce, tu n-ai avut casă? Şi uite... 

H: (Dintr-o dată, epuizat) Mi-e sete. Uite (Arată spre public), toți beau, numa’ eu, care 
fac show, n-am nimic de băut. 

R: Ce bei? 

H: O bere. 

R: Bine, o bere. (Se adresează unui chelner sau barmanului) Îi aduci, te rog, o bere? 
(Către H) De care? 

H: De care-o fi. Să nu fie neagră. 

R: (Către chelner) Ai auzit? Adu şi pentru mine una. 

Pauză pînă chelnerul le aduce băuturile. Apoi beau. 

H: (Cu satisfacție) Pfiuuu...! Nici nu mi-am dat seama cît îmi era de sete. (Bea din nou, 
cu sete) Deci şefu” — pardon, bossu’ — te-a pus să te cerți cu mine. 

R: E, să mă cert... 

H: Ţi-a zis şi ție: spectacolul trebe să continue, nu? 

R: Auzi? Vorbeşti întruna, ca să nu-ţi pot pune nici o întrebare. Şi măcar de-ai zice ceva... 
H: Bine, întreabă-mă. 

R: Ai curaju” să răspunzi pe bune? 

H: Da” tu, tu ai curaju” să-ntrebi de-adevă? 

R: Io-te-te! S-a umflat rînza-n tine. Mai devreme dădeai bir cu fugiţii. 

H: A, păi dac-o ţii tot aşa... Cîn” zic şi io da, tu mă iei la miştouri. Vrei să rămîi singur pe 
scenă? Vrei să rămîi singur pe scenă? Vrei? Aşa vrei? 

R: Ai furat vreodată? 

H: Hm? 

R: De cînd eşti boschetar, ai furat? 

H pare blocat. 

R: Ce, e prea de-adevă întrebarea? 

H: Ce dac-am furat? 

R: Deci ai furat. 

H: Mi-era foame. 

R: Nu te-am acuzat. 


IPIEPIERIR 


H: Cînd eram mic, nu ştiu, pe la vreo zece ani, m-a trimis maică-mea la alimentară după 
nu-ş” ce. Nu prea mîncam dulce. Eram săraci lipiţi, mă rog, nu muream de foame, da” nici 
n-o duceam într-o fericire, aşa că-mi tot era poftă de dulce. Cîn” n-aveam bani de 
prăjituri, mîncam zahăr pe pîine. Udam puţin felia de pîine, ştii, ca să se prindă zahăru”, 
şi presăram zahăr pe ea. Şi atunci cîn” ziceam că m-a trimis maică-mea la alimentară — 
era din aia cu autoservire, cu rafturi şi alea alea —, mă rog, am văzut pe raftu’ cu zahăr o 
pungă spartă. Era din aia cu zahăr cubic. Şi mi s-a făcut o poftă! M-am uitat în jur, dacă 
mă vede careva, şi-am luat un cubuleţ d-ăla şi l-am pus în buzunar. Şi-mi bătea inima-n 
draci, parc-aş fi văzut o femeie goală. Da” după trei paşi m-am dus înapoi şi-am pus 
cubuleţu” la loc. 

R: A, deci de-atunci... 

H: Pînă s-ajung pe stradă n-am luat un capăt de aţă, să ştii! Faza cu zahăru” a fost singura 
dată cîn’... 

R: Glumeam, omule. Pe cuvînt că glumeam... (Scurtă pauză) De ce-ai pus zahăru” la loc? 
H: L-am pus şi gata. Mi-a fost frică să nu mă prindă. 

R: N-avea cum. Era un cub de zahăr. Ştii, eu l-aş fi băgat în gură. În cîteva secunde era 
gata. (Scurtă pauză) Şi totuşi, ce-ai furat? 

H: Auzi, nu vrei să mă şi predau la poliție? 

R: Poate c-aşa ar fi cinstit, nu? Şi-apoi, cred c-ai duce-o mai bine la-nchisoare. Ai 
adăpost, mîncare, nu mai îngheţi de frig... 

H: La-nchisoare să stai tu, dacă-ţi place! 

R: Acuma serios, am citit într-un ziar că indemnizaţia pentru un puşcăriaş e mai mare 
decît pentru un bolnav spitalizat. Zi şi tu dacă lumea nu-i cu fundu'-n sus! 

H: Ştii, mă gîndeam: dacă vreunul din spectatori (Arată spre sală) dă cu papagalu” la 
poliție? Sau chiar e vreun poliţai în sală? 

R: (Priveşte spre public) Nu e imposibil. Da’ nu cred c-or să zică ceva. (Către public) O 
să-l daţi în gît? Doar nu sînteţi turnători... O face pentru a supravieţui, vă daţi seama... 
H: Lasă, nu le ţine predici... 

R: (Continuă către sală) Puneţi-vă în locul lui... 

H: Lasă... 

R: (Către public) Lihnit, îngheţat, disperat... 

H: Auzi, dom’ regizor! Lasă oamenii în pace. După ce c-au dat şi bani, îi mai şi stresezi. 
R: Păi ce, e la modă. Acum spectacolele sînt moderne, interactive. 

H: Le urăsc. Am fost şi eu la unul, o dată, într-un club ca ăsta. Mi s-a aşezat o actriţă în 
braţe şi m-a-ntrebat, s-audă toţi, dacă-s disponibil. (R rîde) Nu-i de rîs. 

R: Şi nu ţi-a plăcut? Ce, erai cu soția? 

H: Asta mai lipsea! Nu, nu eram cu ea, da” tot m-am simţit aiurea. Toată lumea se uita la 
mine. Ca şi acuma... Nu-mi plac interactivele astea. Ce, te plătesc să mă stresezi? 

R: E o formă de implicare a spectatorului. 

H: Dacă vor să se implice, (Către public) atunci să-mi dea nişte bani. Sau haine de care n- 
au nevoie. 

R: E vorba de implicare emoţională. 

H: E vorba de căcat! (Către public) Şi oricum, n-o să recunosc faza cu furatu’. O să spun 
c-am minţit, doar de show, aşa. 

R: Ce, ai minţit? 

H: (Către R) Nu, da” n-o să recunosc. 


R: Nu-ţi fă griji. Toţi (Arată spre public) o să creadă că show-ul ăsta nu e de-adevă. O să 
creadă că l-a scris un dramaturg la modă, unu” snob şi cu premii. Aşa că poţi spune orice. 
Şi să-ţi spun un secret: oricum cea mai bună minciună e adevărul. 

H: Îţi baţi joc de mine? 

R: Vorbesc serios. Da” să te-ntreb altceva: ai făcut dragoste de cînd eşti boschetar? 

H: (Consternat) Auzi, cine-ţi dictează întrebările astea? Patronu’? 

R: Sînt ale mele. De la mine. Ce,-s chiar aşa idioate? (După o pauză) De atâţia ani de cînd 
eşti pe stradă, n-ai mai făcut...? 

H: Eşti bolnav la cap. Voi, ăştia, artiştii, sînteți nişte obsedaţi. 

R: Nu, stai puţin... 

H: Sau asta e pentru... cum îi zice... audienţă? Să nu plece lumea din sală... Zi că nu-i aşa! 
Că fără sex, canci spectatori, nu? 

R: Păi acum nu-i jigneşti? (Arată spre public) Crezi că toţi-s numa” cu gîndu” la sex? 

H: Păi dacă nu crezi asta, de ce m-ai întrebat tocma”-asta? 

R: Mi s-a părut interesant. 

H: Şi ce ți se mai pare interesant? Cum mă spăl? Unde mă cac?! 

R: O să rîzi, da” şi asta mi se pare demn de interes. Chiar, unde...? În boscheţi? Prin 
scările blocurilor? 

H: O să rîzi, da” la buda publică mă cac. Pipi, mă rog, mai fac pe la colţuri, pe după vreun 
copac. 

R: (Neconvins) Aha. 

H: Eşti bolna’ la cap! Crezi că-i interesează aşa ceva pe ei (Arată spre public)? Adică 
unde mă piş? Dacă mă fut sau nu? 

R: Lucrurile cele mai obişnuite sînt şi cele mai demne de interes. Unde locuieşti, de pildă. 
H: Acum, într-o maşină. 

R: Unde?! 

H: Într-o Dacie. E numa” carcasa. De Dacie, zic. M-a lăsat proprietaru” în ea. A radiat-o 
la poliţie, da” n-a casat-o. Am şi un cîine. Ne ţinem de cald unu” la altu”. 

R: Şi vă pasaţi purecii de la unu” la altu”. 

H: Aşa, ia-mă peste picior. Să vezi ce-ţi mai răspund la întrebări... 

R: Scuză-mă, am fost deplasat. 

H: Poate vrei să rizi şi fincă-n Dacia mea, în loc de perdele şi geamuri am cîrpe, iar 
„centrala” mea e maidanezu” Migrenă. 

R: Migrenă? 

H: Cîinele meu. 

R: Migrenă? 

H: Nea Tudor, de la parteru’ blocului, ăla care-mi mai dă cîte-un ceai, a zis că-i urît ca o 
migrenă. (R rîde) Vezi, nu te poţi abține. (După o pauză) Mai car lăzi prin piaţă, mai caut 
fier vechi — să scot de-o pîine. Mai mătur. Frigideru” e o pungă atîrnată pe gardul de lîngă 
zona verde. Cîn” e frig, o dau pe şnapsuri şi de-astea, c-altfel o belesc. De spălat... cînd 
mai ajung la spital. Acolo mă şi bărbieresc. (După o pauză) Cîteodată mai primesc ceva 
bani de la unii din bloc care-au maşini d-alea mişto. D-alea care fac cît un apartament. Le 
păzesc de hoţi sau de copiii care vor să le zgîrie. Maşinile, nu apartamentele. Le mai spăl. 
Chestii de-astea. 

R: Nu ştiu ce-nseamnă „chestii de-astea”. Tocmai de-aia te-ntreb. Oamenii, eu, vor să ştie 
detaliile, amănuntele concrete. Aşa cred... (Spre sală) Greşesc? Spuneţi, greşesc? (Către 


H) Vezi, mă aprobă. 

H: După ce ţi-ai dat seama? Că io n-am auzit nici un răspuns. 

R: Şi iarna? Cum rezişti în Dacia aia? 

H: E un adăpost de noapte. De la opt seara la opt dimineaţa poţi să dormi acolo. Şi-ţi dau 
şi-o farfurie de supă. 

R: Şi prieteni, ai vreun prieten? 

H: Dintre boschetari? 

R: Oricine. 

H: Păi Migrenă. 

R: Bine, da” prieteni-prieteni? 

H: A, păi... Sică. Sică, groparu”. Ştii, cîteodată mai găsesc de lucru la cimitir — să sap 
gropi. Mai ales iarna, cîn” pămîntu” e bocnă, beton, nu alta, mai sap cîte o groapă, dacă 
mai au nevoie de-un om. Aşa m-am împrietenit cu Sică. 

R: Şi oamenii? Cum sînt oamenii? Cum te tratează? 

H: Păi tu cum tratezi boschetarii? Treci pe lîngă ei. Dacă n-am puţi, cred c-am fi 
invizibili. 

R: Chiar, cît de des te speli? 

H: Cînd se nimereşte. Da” uneori trec şi luni de zile pînă mă spăl. Pe tot corpu’, vreau să 
zic. Mai merg la adăpostu” ăla de noapte, şi-acolo nu te primesc pînă nu te speli. 

R: Eu n-aş putea suporta jegul ăla de atîtea săptămîni. Cred că m-aş sinucide. Chiar, ai 
încercat vreodată să te sinucizi? (H tace) Ai încercat? 

H: N-am încercat. N-am putut. Vreau să trăiesc. 

R: Aşa, oricum? 

H: Nici tu n-ai avea curaju”. Voi, ăştia cu carte multă, n-aveţi sînge-n pulă. 

R: Asta-i o prejudecată. 

H: Tre” să fii puţin dereglat să te-omori. Tu eşti atît de normal... 

R: Ia te uită, domnu” pshiholog! Ce ştii tu despre mine? Nu ştii nimic, da’ te trezeşti 
vorbind. Şi ce ştii tu despre sinucigaşi? 

H: Şi tu ce ştii? Ce-ai citit în cărți? Ascultă-mă, băi, regizore, viaţa bate teatru” tău la 
curu” gol! 

R: Da, viaţa bate tot la cur, inclusiv rataţi ca tine! Dacă eşti aşa de tare, de-ncercat de 
viaţă, de ce nu eşti acum pe-o insulă-n Caraibe? Hă? De ce nu eşti într-un super- 
apartament în Caraibe? 

H: Da” tu? Tu de ce nu eşti? Crezi că teatru” te duce undeva? Crezi că ăştia (Arată spre 
public) se sinchisesc despre experimentele tale? Şi crezi că dacă-mi scoţi maţele pe scenă, 
ei (Arată spre public) or să se simtă? 

R: Adică ce vrei? Să-ţi dea ei casă şi masă? 

H: Crezi că după show-ul ăsta cu mine or să simtă ce-am simţit eu? N-or să simtă,-ţi zic 
eu. Nimic n-or să simtă. E ca atunci cîn” te trezeşti noaptea din somn, speriat de vreun 
vis: te uiţi în jur trei secunde, cu ochii cîrpiţi de somn, şi te-ntorci pe partea ailaltă. Asta 
or să facă: or să se-ntoarcă pe partea ailaltă! Dacă nu simţi, te doare-n cur de ceilalţi. Şi 
NICI acolo. 

R: Păi tu acuma ce faci? Nu teatru? Ții tirade, vrei să-i convingi pe ei (Arată spre public), 
vrei să se uite la tine şi să cadă pe spate. 

H: Şi nu teatru voiai?! 

R: Nu! Voiam ficaţii tăi! Aia voiam! 


H: A, deci îmi vrei totuşi ficaţii! Bine că recunoşti! 

R: Da” am spus-o de la-nceput! Numa” că nu m-ascultai, făceai pe don'şoara de pension: 
(Cu voce ascuţită) Vai, eu nu fac strip-tease, eu nu-mi dau chiloțeii jos! (Revine la vocea 
normală) Toţi ăia care-apar la teve, în talk-show-uri, îşi arată poponeţele, ca să cîştige 
audienţă, iar tu, care ai ce spune, te codeşti! Ți-am dat ocazia să-i iei la refec pe toţi ăştia 
(Arată spre public), ţi-am dat ocazia să le-arăţi cine eşti şi să le deschizi ochii, şi tu te 
miorlăi ca o leşinată de bani gata! 

H: A, tu crezi că-i uşor să-ţi pui viaţa pe tavă, să le-o pui sub nas unor străini? Răspunde 
tu la-ntrebări de genu” cîn” te-ai futut ultima oară sau ce-ai furat dac-ai furat! Dacă eşti 
bengos, răspunde tu la o-ntrebare: te simţi vreodată vinovat pentru ceva? Fără să te dai pe 
după piersic, zi! Nu te-ntreb dac-ai făcut tîmpenii, aia-i clar, fin'că oricine face, te-ntreb: 
te simţi vreodată vinovat pentru ele? E vreuna care te face să te simţi ca dracu”, oricît de 
bine ţi-ar fi-n rest? Fin'că eu aşa mă simt de cînd mi-am lăsat nevasta şi copilu” — murdar. 
Ca ultimu” om mă simt. Şi de-aia şi merit să crăp în Dacia aia ruginită, finc-am fost un 
dobitoc şi-o jigodie şi m-am văzut pe cai mari şi mă credeam ăl mai tare din parcare! 
(Rîde) Şi uite, în parcare-am şi ajuns... (Rîde amar, cvasi-isteric) 

: (ncurcat) Acum chiar că mă simt aiurea... 

: Acum te simţi aiurea?! Stai să vezi cînd îmi răspunzi la-ntrebare. 

: Ce-ntrebare? A, te referi la...? Nu ştiu, nu m-am gîndit... 

: Ştiam c-aşa o să faci. O să te coieşti ca o fată mare şi n-o să răspunzi. 

: Nici nu mi-ai dat timp. 

: Sau ai atîtea pe conştiinţă că nu ştii cu ce să-ncepi? 

: Ce să am pe conştiinţă? 

: Pe mine mă-ntrebi? Ce ştiu eu? Furnicile pe care le-ai strivit la cinci ani. Fetele pe 
care le-ai minţit spunîndu-le că le iubeşti. 

R: Astea-s bullshit-uri. 

H: ...Prietenii pe care i-ai trădat. Cîinii pe care i-ai luat în şuturi... 

R: Hai, termină, eşti patetic... 

H: ...Sau pe care i-ai otrăvit. Cu şoricioaică! 

R: Ce dracu-i aia?! 

H: ...Minciunile pe care le-ai turnat. Banii pe care i-ai furat. Încrederea înşelată. 
Promisiunile încălcate. Fuga de responsabilitate. Sînt atîtea, la sigur! Numa” că faci pe 
mortu'-n păpuşoi. Nici usturoi n-ai mîncat, nici gura nu-ţi miroase... Nu? De ce nu spui 
nimic? 

R: Păi mă laşi?! Văd că spui tu pentru mine! 

H: Bine, tac. Hai, zi! 

R: Dacă zici şi tu. 

H: Eu tot zic, de-o oră. 

R: Nu, nu căcaturi. Ci chestii pe bune. Începuseşi bine, cu zahăru” cubic. Dup-aia... (Gest 
obscen, cu sensul „ai frecat-o”) 

H: Ştiam că n-o să te bagi. 

R: Sîntem în public, ce Dumnezeu! 

H: A, da” eu nu eram în public! Numa” tu! 

R: Tu te-ai angajat să vorbeşti, pentru bani. Ca să nu crăpi în stradă. 

H: Şi tu spectacolu” nu tot pentru bani îl faci? 

R: Da” nu ca actor... 


III AIAIR 


H: Da” cînd patronu” ţi-a ordonat să rămîi pe scenă, ai rămas... 

R: (Vizibil deranjat) Ştii ceva? Nu-s obligat să-ţi răspund. La nici o-ntrebare. (Ritos) 
Punct! 

H se repede la R şi, profitînd de surprinderea acestuia, îi întoarce mîna la spate, 
imobilizîndu-l. 

R: Ce faci?! Ce tîm...? 

H: Gura! 

R: Mă doare, omule! Dă-mi drumu”! 

H: Nu. 

R: (Uluit) Ce-i asta?! Termină cu tîmpeniile şi... Au! 

H: Te doare? 

R: Normal că mă doare! O să-mi rupi mîna! Au! Ajutor! Să m-ajute cineva! 

H: (Spre public) Joacă bine, nu credeți? 

R: (Exasperat, transpirat etc.) Nu joc, nu joc! Nu joc! Mă doare cu-adevărat! Au! 

H: Eşti bun, ce mai. 

R: Termină! (Spre public) Nu joc teatru! Nu era-n schemă chestia asta! Nu m-ajută 
nimeni? 

H îl manevrează pe R din încheietură. R se mişcă încovoiat, în direcţia dictată de 
strînsoarea lui H. Acum e aproape în genunchi, schimonosindu-se de durere şi furie. 

R: Băi, ai luat-o razna?! Dă-mi drumu”... 

H: (Ironic) Sînt terorizat! Sînt terorizat! Mai că-mi vine... (Se răzgeîndeşte) Da” nu, nu-ţi 
dau drumu”! (R scoate în continuare sunete de durere) Numa” atîta poţi? “Au, mă doare”? 
Unde-s frazele alea cu care mă opreşti să-ţi rup mîna? Hă? 

R: Ce fraze? 

H: Nu ştiu, frazele tale de regizor, de om cult. 

R: Nu, că te-ntreci cu gluma! Pe bune, deja ai sărit calu”! 

H îi forţează mîna, R scoate icnete de durere. 

H: Dacă nu mai vrei să te doară, termini cu văicăreala. Dup-aia stăm de vorbă. Dacă nu... 
R: Nu, nu! 

H: Nu? (Dă să-i forţeze încheietura) 

R: (Repede) Adică „da”, voiam să zic „bine”, termin cu văicăreala... (Ca pentru el) ...“te- 
n mă-ta de nebun! 

H îi forţează încheietura. 

R: (Repede, aproape comic) Au, au, au! Gata, gata, nu mai zic nimic! 

H: Aşa mai vii de-acasă. 

R: (Spre public) Nu, pe bune, nu vedeţi că nu-i teatru? Opriţi-l, vă rog eu! 

H: (Spre public) Poate nici nu-i regizor. Poate e actor. Prea joacă ca o cizmă, nu credeţi? 


R: Şi-atunci tu nu eşti un boschetar! Eşti un golan împuţit! 

H îi forţează mîna. R scoate icnete de durere. 

H: Acum zi: tu ai furat? Nu, nu, întrebare greşită. Tu ce ai furat? (R tace) Dacă taci, îţi 
rup mîna. Dacă minţi, îţi rup mîna. 

R: (Ca pentru sine) Nu poate fi adevărat. Trebuia să fie o chestie obişnuită. 

H: Mîini se rup tot timpu”. 

R: Nu pe scenă, la teatru. 

H: Dacă e de-adevă, ar trebui. Ar trebui să şi-o tragă pe bune, să-şi dea palme pe bune, 


să-şi smulgă părul pe bune! 

R: Eşti nebun! 

H îi forţează mîna, R scoate sunete de durere. 

H: Deci, ce-ai furat? (R tace) Bine, îți pun alta... Ţi-ai înşelat... (Se opreşte) Eşti 
căsătorit? 

R: Nu, am o prietenă. 

H: Şi-ai înşelat-o? Întrebare greşită. De cîte ori ai înşelat-0? 

R: (Rîs gen “haz de necaz”) Am greşit: nu eşti un golan, eşti un reporter d-ăla de tabloid. 
Vrei să afli ce fac în dormitor. 

H îi forţează mîna, R ţipă. 

R: N-am înşelat-o. O iubesc. 

H: Fii sincer, ce pu... pula mea! 

R: N-am înşelat-o. 

H: N-ai futut-o pe nici una de cînd eşti cu prietena ta?! 

R: Ce-i aşa greu de crezut? 

H: Văd că mă iei de papagal. De cîte ori? 

R: De niciodată! 

H: Nu minţi, mă! Nu minţi! (După o scurtă pauză) Ultima şansă... 

R începe să rîdă. 

H: Ce rînjeşti fasolea? 

R: (După o pauză) Mă gîndeam că-i neverosimil. Ce se-ntîmplă, e... (Ride) În realitate, 
aşa ceva n-ar trebui să se-ntîmple. 

H: Ce să se-ntîmple? 

R: Adică într-o piesă, vreau să zic. Teoria zice că o piesă care-n prima jumătate e 
comedie, e nereuşită, forţată, ilogică, dacă dup-aia devine dramă. 

H: Ce comedie, ce dramă?! Băi, eu vorbesc serios şi tu o dai la-ntors! 

H îi forțează mîna, R e atît de epuizat că nici nu mai reacționează. 

: Zi, dom” regizor, cîte căcaturi ai făcut în life-ul tău? Hai, zi! 

R: Dute-n pizda mă-tii! 

H: (Ameninţător) Bine, tu ai vrut-o... (Pare gata să acţioneze) 
R: Îţi dai seama că dacă-mi rupi mîna, ajungi la-nchisoare! 
H: O să m-adun şi eu de pe drumuri. 

R: Parcă-ţi plăcea libertatea. 

H: Libertatea aia s-o ai tu! Eu m-am săturat să am un cîine drept calorifer. 
R: N-ai curaju” să... 

H: N-am ce pierde. Cîştig un domiciliu... 
R: 

H 

R 

H 

R 

H: 

R: 


T 


„forţat... 

„„masă... 

„aceleaşi trei feluri toată viaţa... 

„„spălat săptămînal... 

„să ai grijă cîn” te-apleci după a 

...țtoale, căldurică, tovarăşi de table.. 

Ştii ce cred? N-ai să faci nimic. 

H: (Ton ameninţător) Nu? Nu?! 
R: În teatru e o regulă: cînd un personaj e furios şi pus pe fapte mari, dacă vorbeşte, 
atunci n-o face. Dacă face, nu vorbeşte. Tu trăncăneşti de s-au plictisit spectatorii. 


H: (Spre public) V-aţi plictisit? Vă plictisesc? Viaţa mea, life-ul meu, cum zice (Arată 
spre R) ăsta, e plictisitoare pentru voi, nu? Şi voi îmi vreți ficaţii, nu? Vreţi chestii tari, 
nu? Sînge, pule-n pizdă... 

R: (Întrerupîndu-l cu un rîs batjocoritor) Ce ziceam? Taca-taca din meliță... 

H mişcă brusc mîna. Se-aude un trosnet. R urlă, H îi dă drumul. R e pe Jos, zvîrcolindu- 
se, cu braţul într-o poziţie nefirească. 

H: (Spre sală) Vă ajunge? Nu e destul, nu? Aveţi dreptate, nu se vede nimic, nu-i pic de 
sînge pe scenă. Trebuie să se vadă, ce pula mea! Şi-apoi, pentru-o mînă ruptă n-o să stau 
prea mult la bulău. Iar o s-ajung pe străzi, ca un cîine... Îmi trebuie un domiciliu 
permanent. (R arată cumplit de chinuit, încearcă să vorbească, dar durerea pare prea 
puternică. H îl arată pe R) E, totuşi, un actor bun. Dă totul pentru show-ul lui. Merită toți 
banii. E... cum ar zice el, cu vorbele alea? ...show-ul vieţii lui. 

H pune mîna pe un obiect contondent de pe scenă şi-l ridică deasupra capului lui R. 
Lovitura porneşte pe 


Heblu. 


